

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 53.444/ 22.09.2022**

2021

Kereskényi Gábor, primar al municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea actualizării indicatorilor tehnico-economici la obiectivul de investiție Modernizare infrastructură educațională Grădinița nr.7**,** proiect în susținerea căruia formulez următorul

**Referat de aprobare**

Începând cu data intrării în vigoare a prevederilor OUG nr. 15/2021 privind reglementarea unor măsuri fiscal-bugetare pentru ajustarea prețurilor contractelor de achiziție publică, cu modificările și completările ulterioare, contractele de lucrări aflate în derulare, s-au ajustat, prin actualizarea prețurilor aferente materialelor, prin aplicarea unui coeficient de ajustare. Ajustarea s-a realizat la fiecare solicitare de plată, pe întreaga perioadă de derulare a contractului, cu indicele de creștere a prețurilor materialelor pe ramura de construcții comunicat de Institutul Național de Statistică în fiecare lună. Având în vedere finalizarea lucrărilor, se impune inițierea prezentului proiect de hotărâre de actualizare a indicatorilor tehnico – economici.

Având în vedere cele expuse mai sus , ținând seama de prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, cu referire la cheltuielile de investiții și aprobarea documentațiilor tehnico-economice ale obiectivelor de investiții,

Raportat la prevederile art. 129 alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Propun spre dezbatere și aprobare Consiliului Local al municipiului Satu Mare Proiectul de hotărâre privind aprobarea actualizării indicatorilor tehnico-economici la obiectivul de investiţie **Modernizare infrastructură educațională Grădinița nr.7**, în forma prezentată de executiv.

**INIŢIATOR PROIECT**

**PRIMAR**

Kereskényi Gábor